Πρόταση κανονισμού (ΕΚ) του Συμβουλίου που τροποποιεί τον κανονισμό (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών

(95/C 188/05)

COM(95) 252 τελικό - 95/0135(CNS)

(Υποβλήθηκε από την Επιτροπή στις 12 Ιουνίου 1995)

ΤΟ ΣΥΜΒΟΥΛΙΟ ΤΗ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 169 παράγραφος 2,

την πρόταση της Επιτροπής,

την γνώμη του Ευρωπαϊκού Κοινοβουλίου,

Εκτιμώντας:

ότι το άρθρο 3 παράγραφος 6 του κανονισμού (ΕΟΚ) αριθ. 1765/92 (1), όπως τροποποιήθηκε τελευταία από την πράξη προσχωρήσεως της Αυστρίας, της Φινλανδίας και της Σουηδίας, προβλέπει ειδικό μέτρο στην περίπτωση κατά την οποία ένα κράτος μέλος επιλέγει να καθορίσει περιοχές παραγωγής διαφορετικές από αυτές των βασικών εκτάσεων, με σκοπό να εξασφαλίσει ότι τηρούνται αποδόσεις που προκύπτουν από το πρόγραμμα 1993 7 ότι πρέπει, στις περιπτώσεις των νέων κρατών μελών, τα οποία δεν υπήγοντο στο εν λόγω μέτρο το 1993, να εξασφαλισθεί ότι τηρούνται οι αποδόσεις που προέρχονται από το πρόγραμμα που εφαρμόζεται κατά το πρώτο έτος της προσχώρησης 7

ότι στο πλαίσιο της Γενικής Συμφωνίας Δασμών και Εμπορίου (ΙΣΛΕ), η Ευρωπαϊκή Κοινότητα συνήψε με ορισμένες τρίτες χώρες συμφωνία σχετικά με τους ελαιούχους σπόρους 7 ότι οι συμφωνίες αυτές ενεκρίθησαν με τις αποφάσεις 93/355/ΕΟΚ (2) και 94/87/ΕΚ (3) του Συμβουλίου 7 ότι οι συμφωνίες αυτές τέθηκαν σε εφαρμογή στο πλαίσιο το κανονισμού (ΕΟΚ) αριθ. 1765/92 7

ότι οι προαναφερθείσες συμφωνίες προβλέπουν ότι σε περίπτωση διεύρυνσης της Κοινότητας, η χρησιμοποιούμενη έκταση για τον υπολογισμό της μέγιστης εγγυημένης έκτασης ελαιούχων σπόρων αυξάνεται κατά ποσό το οποίο δεν υπερβαίνει τη μέση έκταση συγκομιδής σε κάθε νέο κράτος μέλος κατά τα τρία έτη που προηγήθηκαν της ένταξης 7

ότι πρέπει να χορηγηθεί στα νέα κράτη μέλη εθνική έκταση αναφοράς για τους ελαιούχους σπόρους 7

ότι ένα καθεστώς στήριξης στους παραγωγούς ορισμένων αροτραίων καλλιεργειών, θεσπίστηκε από τον κανονισμό (ΕΟΚ) αριθ. 1765/92 7 ότι ορισμένες νομοθετικές διατάξεις του προηγουμένως εφαρμοζόμενου καθεστώτος, απέβησαν, κατά συνέπεια, άνευ αντικειμένου 7 ότι για να διευκρινισθεί και για να απλοποιηθεί η κοινοτική νομοθεσία, είναι ευκταίο να καταργηθούν οι εν λόγω διατάξεις,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1765/92 τροποποιείται ως εξής:

1. Στο άρθρο 3 παράγραφος 6, η δεύτερη περίοδος αντικαθίσταται από το ακόλουθο κείμενο:

«Εάν προκύπτει από τα εν λόγω στοιχεία ότι για ένα κράτος μέλος η μέση απόδοση που προκύπτει από το πρόγραμμα της περιφερειοποίησης που εφαρμόζετο το 1993, σύμφωνα με την παράγραφο 2 ή στην περίπτωση των νέων κρατών μελών, διαπιστώνεται υπέρβαση της μέσης απόδοσης που προκύπτει από το πρόγραμμα που εφαρμόζεται το 1995, όλες οι αντισταθμιστικές πληρωμές που πρέπει να καταβληθούν στο εν λόγω κράτος μέλος για την επόμενη περίοδο εμπορίας, μειώνονται ανάλογα με την διαπιστωθείσα υπέρβαση.»

2. Στο παράρτημα IV ο αριθμός «5 128 000» αντικαθίσταται από τον αριθμό «5 482 000» εκτάρια.

3. Το παράρτημα V συμπληρώνεται ως εξής:

>ΘΕΣΗ ΠΗΝΑΚΑ>

Άρθρο 2

Οι κανονισμοί (ΕΟΚ) αριθ. 115/67, (ΕΟΚ) αριθ. 167/67, (ΕΟΚ) αριθ. 724/67, (ΕΟΚ) αριθ. 3766/91, (ΕΟΚ) αριθ. 1431/82 και (ΕΟΚ) αριθ. 2036/82 καταργούνται.

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 181 της 1. 7. 1992, σ. 12.

(2) ΕΕ αριθ. L 147 της 18. 6. 1993, σ. 25.

(3) ΕΕ αριθ. L 47 της 18. 3. 1994, σ. 1.